ai4bharat/Pralekha huggingface dataset:
তথ্যওসম্প্রচারমন্ত্রক
শ্রী অনুরাগ ঠাকুর সম্প্রচারকদের জন্য সম্প্রচার সেবা পোর্টালের সূচনা করেছেন
এই পোর্টাল সম্প্রচার ব্যবস্থায় স্বচ্ছতা, দায়বদ্ধতা ও সংবেদনশীলতা নিয়ে আসবে : শ্রী অনুরাগ ঠাকুর
নয়াদিল্লি, ০৪ এপ্রিল, ২০২২
কেন্দ্রীয় তথ্য ও সম্প্রচার মন্ত্রী শ্রী অনুরাগ সিং ঠাকুর আজ নতুন দিল্লিতে সম্প্রচার সেবা পোর্টালের সূচনা করেছেন। এই পোর্টাল সম্প্রচার ক্ষেত্রে ব্যবসায়িক কাজ সহজ করতে এক নতুন অধ্যায়ের সূচনা করবে। সম্প্রচার সেবা একটি অনলাইন পোর্টাল, যেখানে লাইসেন্স, অনুমতি, রেজিস্ট্রেশন প্রভৃতির জন্য সম্প্রচারকদের আবেদনপত্র দাখিল ও তার প্রক্রিয়ার ক্ষেত্রে দ্রুত সমাধান মিলবে।
পোর্টালের সূচনা করে শ্রী ঠাকুর বলেন, সম্প্রচার ব্যবস্থায় স্বচ্ছতা নিয়ে আসতে এবং তাকে আরও দায়বদ্ধ করে তুলতে সরকার প্রযুক্তির প্রয়োগের বিষয়টির ওপর অগ্রাধিকার দিচ্ছে। এই পোর্টালটি আবেদনপত্র যাচাই করে দেখার সময় হ্রাস করবে। সেইসঙ্গে, আবেদনপত্রের অগ্রগতি সম্পর্কেও জানা যাবে। হাতে-কলমে আবেদনপত্র যাচাইয়ের জন্য আগে যে সময় লাগতো এখন এই পোর্টালের ফলে তা কমবে। এর ফলে, লাইসেন্স প্রদান, অনুমতি ও রেজিস্ট্রেশনের ক্ষেত্রে মন্ত্রকের দক্ষতার মান যেমন বাড়বে, তেমনই সহজে ব্যবসার পথ আরও মসৃণ হবে।
শ্রী ঠাকুর আরও বলেন, এই পোর্টালটি থেকে যে ডিজিটাল সমাধান মিলবে, তার ফলে অনুমতি আদায়, রেজিস্ট্রেশনের জন্য আবেদন, আবেদনপত্রের বর্তমান অবস্থা যাচাই, শুল্ক নির্ধারণ এবং তা মেটানোর ক্ষেত্রে সংশ্লিষ্ট সবপক্ষ উপকৃত হবে। ডিজিটাল ইন্ডিয়া উদ্যোগের মাধ্যমে এই পোর্টালটি পরিষেবা দেবে এবং বেসরকারি স্যাটেলাইট টিভি চ্যানেল, টেলিপোর্ট অপারেটর, কম্যুনিটি ও প্রাইভেট রেডিও চ্যানেলগুলি লাভবান হবে।
প্রধানমন্ত্রী শ্রী নরেন্দ্র মোদী ‘ন্যূনতম সরকার সর্বাধিক সুপ্রশাসন’ – এর যে দৃষ্টিভঙ্গী গ্রহণ করেছেন, তার বাস্তবায়নে এই পোর্টাল একটি বড় পদক্ষেপ। ব্যবহার-বান্ধব এই পোর্টালটি সম্প্রচারকদের সুবিধার্থে মাউসের এক ক্লিকেই বিভিন্ন বিষয়ে সমাধানসূত্র দেবে। এমনকি, সম্প্রচার সেবা পোর্টালটি সমগ্র সম্প্রচার ক্ষেত্রের ক্ষমতায়ন ঘটাবে ও অনুকূল ব্যবসার পরিবেশ গড়ে তুলবে। এর ফলে, ৯০০টিরও বেশি স্যাটেলাইট টিভি চ্যানেল, ৭০টি টেলিপোর্ট অপারেটর, ১ হাজার ৭০০টি মাল্টি-সার্ভিস অপারেটর, ৩৫০টি কম্যুনিটি রেডিও স্টেশন এবং ৩৮০টি বেসরকারি এফএম চ্যানেল সরাসরি লাভবান হবে। তিনি আরও জানান, এই পোর্টালটির কার্যকারিতা যাচাই প্রক্রিয়া থেকে ইতিবাচক সাড়া মিলেছে। শীঘ্রই জাতীয় এক জানালা ব্যবস্থার সঙ্গে এই পোর্টালটিকে জুড়ে দেওয়া হবে। সম্প্রচার ব্যবস্থায় প্রয়োজনীয় যাবতীয় মানোন্নয়নে সরকারের দরজা খোলা রয়েছে বলেও তিনি জানান। অনুষ্ঠানে মন্ত্রকের সচিব শ্রী অপূর্ব চন্দ্র জানান, নতুন এই পোর্টালটিতে একাধিক এমন নতুন বৈশিষ্ট্য রয়েছে, যা পুরনো পোর্টালটিতে ছিল না। তিনি বলেন, এই পোর্টালটি সম্প্রচার ব্যবস্থায় স্বচ্ছতা, দায়বদ্ধতা ও সংবেদনশীলতা নিয়ে আসবে। সেই সঙ্গে, যাবতীয় তথ্য এক ছাতার তলায় পাওয়া যাবে। অনুষ্ঠানে উপস্থিত সম্প্রচারকারীরা নতুন এই পোর্টাল চালুর উদ্যোগকে স্বাগত জানান। তাঁরা বলেন, এই পোর্টালের ফলে আবেদনপত্র জমা দেওয়া এবং তা যাচাই করে দেখার মধ্যে দীর্ঘ প্রতীক্ষার অবসান ঘটবে।
উল্লেখ করা যেতে পারে, ভারতে ব্যবসা-বাণিজ্যের অনুকূল পরিবেশ গড়ে তোলাকে সরকার অগ্রাধিকার দিয়ে আসছে। তাই, এ ধরনের অনুকূল পরিবেশ গড়ে তুলে সম্প্রচার ক্ষেত্রের আরও ক্ষমতায়নে সম্প্রচার সেবা পোর্টালটি সরকারের অঙ্গীকারকেই প্রতিফলিত করে।
CG/BD/SB
(
প্রধানমন্ত্রীরদপ্তর
আসুন ক্রীড়াক্ষেত্রে আমরা এই উৎসাহ উদ্দীপনা বজায় রাখি ও আমাদের যুব সম্প্রদায়কে অনুপ্রাণিত করি
নতুনদিল্লি, ৫ই ডিসেম্বর, ২০২১
প্রধানমন্ত্রী শ্রী নরেন্দ্র মোদী বলেছেন ক্রীড়াক্ষেত্রে যে উৎসাহ উদ্দীপনার সৃষ্টি হয়েছে সেটিকে বজায় রাখতে হবে এবং আমাদের যুব সম্প্রদায়কে এই ক্ষেত্রে উন্নতি করতে অনুপ্রেরণা যোগাতে হবে।
দূরদর্শন সংবাদের এক ট্যুইট বার্তার জবাবে প্রধানমন্ত্রী বলেছেন,
“ এই প্রবণতা আপনাদের আনন্দ দেবে।
আসুন ক্রীড়াক্ষেত্রে আমরা এই উৎসাহ উদ্দীপনা বজায় রাখি ও আমাদের যুব সম্প্রদায়কে অনুপ্রাণিত করি।“
CG/CB/SFS
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৫ মে, ২০২২
দেশ জুড়ে টিকাকরণ অভিযানে এ পর্যন্ত ১৯০ কোটি ৬৩ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৭১৯।
সুস্পষ্টভাবে করোনায় আক্রান্তের হার ০.০৫ শতাংশ।
জাতীয় স্তরে সুস্থতার হার বর্তমানে ৯৮.৭৪ শতাংশ।
গত ২৪ ঘণ্টায় সুস্থ হয়েছেন ৩ হাজার ১০ জন। মোট সুস্থতার সংখ্যা ৪ কোটি ২৫ লক্ষ ৪৭ হাজার ৬৯৯।
সারা দেশে গত ২৪ ঘণ্টায় নতুন করে আক্রান্ত ৩ হাজার ২৭৫ জন।
দৈনিক-ভিত্তিতে আক্রান্তের হার ০.৭৭ শতাংশ।
সাপ্তাহিক-ভিত্তিতে আক্রান্তের হার ০.৭৮ শতাংশ।
এখনও পর্যন্ত নমুনা পরীক্ষা হয়েছে ৮৩ কোটি ৯৩ লক্ষ; গত ২৪ ঘণ্টায় ৪ লক্ষ ২৩ হাজার ৪৩০টি নমুনা পরীক্ষা হয়েছে।
CG/SS/SB
(Visitor Counter : 57
প্রতিরক্ষামন্ত্রক
বিশ্ব পরিবেশ দিবস ২০২০
ভারতীয় নৌবাহিনীর মহাসাগরে পরিবেশ বান্ধব অভিযান
নয়াদিল্লী, ০৪ জুন, ২০২০
ভারতীয় নৌবাহিনী পরিবেশ রক্ষা এবং সবুজায়নকে সব সময় গুরুত্ব দিয়ে থাকে। একটি দায়িত্বশীল বহুমুখী বাহিনী হিসেবে ভারতীয় নৌবাহিনীর জ্বালানী সংরক্ষণ, সমুদ্র দূষণ হ্রাস এবং বিকল্প শক্তি ব্যবহারে গুরুত্ব দিয়ে থাকে। ইন্ডিয়ান নেভি এনভায়রনমেন্ট কনজারভেশন রোডম্যাপ -এর সনদ অনুসরণ করে মহাসাগরে পরিবেশ বান্ধব অভিযান চালিয়ে থাকে।
সমুদ্র দূষণ, বিশ্ব জুড়ে উষ্ণায়ন এবং সুস্থায়ীভাবে সম্পদের ব্যবহারের ওপর জনসচেতনতা গড়ে তোলার জন্য বিশ্ব পরিবেশ দিবস গুরুত্বপূর্ণ ভূমিকা পালন করে। ভারতীয় নৌবাহিনী লকডাউন মেনে এ বছরের বিশ্ব পরিবেশ দিবস উদযাপন করবে। শিক্ষামূলক অনুষ্ঠান, বক্তৃতা এবং বৈদ্যুতিন মাধ্যমে ওয়েবিনারের আয়োজন করা হয়েছে। সাধারণত প্রতি বছর বাইরে অনুষ্ঠান করা হলেও এ বছর নৌবাহিনীর বিভিন্ন কেন্দ্রে এই অনুষ্ঠান করা হবে।
ব্যবহৃত বিভিন্ন ইঞ্জিন থেকে দূষণ হ্রাস করার জন্য ভারতীয় নৌবাহিনী, ইন্ডিয়ান অয়েল কর্পোরেশন লিমিটেডের সঙ্গে যৌথ উদ্যোগে জ্বালানী ব্যবহারের নীতির পরিবর্তন ঘটিয়েছে। নতুন নিয়মে জ্বালানীতে সালফারের পরিমাণ কমানো হয়েছে। ২০২০ সালের বিশ্ব পরিবেশ দিবসের মূল ভাবনা ‘জীববৈচিত্র্য’কে গুরুত্ব দিয়ে নৌবাহিনী মহাসাগরে বাস্তুতন্ত্র রক্ষায় উদ্যোগী হয়েছে। বাহিনী জাহাজ থেকে দূষণ আটকানোর জন্য আন্তর্জাতিক মারপোল কনভেনশনকে বাস্তবায়িত করছে। বর্তমানে নৌবাহিনীর সব জাহাজে তেল এবং জল পৃথকীকরণ, পয়ঃনিষ্কাশন থেকে বর্জ্য পৃথক ব্যবস্থাপনা রাখা হয়েছে।
কার্বন নিঃসরণ কমাতে বাহিনী নানা রকমের বৈদ্যুতিন যান আরও বেশি করে ব্যবহার করছে। এরফলে জীবাশ্ম জ্বালানীর ব্যবহার হ্রাস পাবে। কেন্দ্রের জ্বালানী নীতির সঙ্গে সাযুজ্য রেখে নৌবাহিনী উপকূলবর্তী অঞ্চলে পুনর্নবীকরণযোগ্য শক্তির উৎপাদন শুরু করেছে। উপকূলের বিভিন্ন এলাকায় ২৪ মেগাওয়াট সৌর বিদ্যুৎ উৎপাদনের কাজ চলছে। গত এক বছরে বাহিনী ১৬ হাজার ৫০০ গাছ লাগিয়েছে। কারওয়ারে নৌবাহিনীর কেন্দ্রে একটি সুসংহত কঠিন বর্জ্য ব্যবস্থাপনা গড়ে তোলা হয়েছে। পরিবেশের প্রতি দায়বদ্ধতা প্রকাশের জন্য বাহিনীর সদস্যরা গণ-শ্রমদানের মাধ্যমে পরিবেশকে দূষণ মুক্ত করতে নানা উদ্যোগ গ্রহণ করেছে। নৌবাহিনীর যে ইউনিট সারা বছর ধরে পরিবেশ-বান্ধব কাজে সক্রিয়ভাবে যুক্ত থাকবে তাদের একটি ট্রফি দেওয়া হবে। এইভাবে ভারতীয় নৌবাহিনী ভবিষ্যতের স্থিতিশীল উন্নয়নের লক্ষ্যে জ্বালানী সাশ্রয় এবং পরিবেশ সংরক্ষণের জন্য নানা কৌশলগত উদ্যোগ গ্রহণ করেছে।
CG/CB/NS
(Visitor Counter : 179
বস্ত্রমন্ত্রক
বস্ত্র মন্ত্রক #Local4Diwali প্রচার কর্মসূচির সূচনা করেছে
নয়াদিল্লি, ১১ নভেম্বর, ২০২০
হস্তশিল্প ভারতের গৌরবোজ্জ্বল সাংস্কৃতিক ঐতিহ্যের প্রতীক। আমাদের দেশের জীবিকা অর্জনের একটি গুরুত্বপূর্ণ উৎস হল এই হস্তশিল্প। এর মাধ্যমে মহিলাদের ক্ষমতায়ন নিশ্চিত হয় কারণ হস্তশিল্পের সঙ্গে যুক্ত শিল্পীরা এবং অন্যান্য কর্মীদের ৫৫ শতাংশই মহিলা।
প্রধানমন্ত্রী শ্রী নরেন্দ্র মোদী সকলের কাছে আহ্বান জানিয়েছেন, ভারতীয় হস্তশিল্পের ব্যবহার বাড়ানোর জন্য এবং আরও বেশি করে মানুষের কাছে এ বিষয়ে প্রচার চালানোর জন্য। বস্ত্র মন্ত্রক এই প্রসঙ্গে একটি আবেদন করেছে :-
প্রধানমন্ত্রীর ৯ই নভেম্বরের আহ্বানে উৎসাহিত হয়ে আসুন আমরা সকলে স্থানীয় বস্ত্র শিল্প এবং হস্তশিল্পের ব্যবসাকে সাহায্য করার জন্য এগিয়ে আসি।
মাটির একটি প্রদীপ, দেশীয় পদ্ধতিতে নির্মিত পর্দা, বিছানার চাদর বা হস্তশিল্পের ঘর সাজানোর কিছু জিনিস যেগুলি আপনি আপনার কাছের মানুষদের উপহার দেন, এই দীপাবলিতে এগুলির প্রত্যেকটিরই গুরুত্ব রয়েছে।
দীপাবলির জন্য তন্তুবায়, হস্তশিল্পী এবং স্থানীয় ছোট ছোট ব্যবসায়ীদের উৎসাহিত করতে আপনার ট্যুইটার, ফেসবুক এবং ইনস্টাগ্রামে #Local4Diwali ব্যবহার করুন।
আপনার পছন্দের সামগ্রী - সেটি পোশাক হতে পারে বা অন্য কোনও হস্তশিল্পের পণ্য হতে পারে, তার একটি ছবি তুলুন। সেটিকে পোস্ট করুন যেটি এই দীপাবলি উপলক্ষে আপনি কিনেছেন।
যাঁর থেকে কিনলেন তাঁর ছবিও #Local4Diwali-তে পোস্ট করুন। এইভাবে এই সমস্ত মানুষের সঙ্কটের এই সময়ে তাঁদের পাশে দাঁড়ান। আপনার সাহায্যের মধ্য দিয়ে এঁরা এই দরকারের সময়ে উপকৃত হবেন, ঘুরে দাঁড়াতে পারবেন।
কেন্দ্রীয়মন্ত্রিসভা
ভারত ও রাশিয়ার মধ্যে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে সহযোগিতার লক্ষ্যে মউ স্বাক্ষরে কেন্দ্রীয় মন্ত্রিসভার অনুমোদন
নয়াদিল্লি, ০৩ অক্টোবর,২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে কেন্দ্রীয় রাষ্ট্রায়ত্ত সংস্থা ন্যাশনাল স্মল ইন্ডাস্ট্রিজ কর্পোরেশন লিমিটেড  এবং রাশিয়ার ক্ষুদ্র ও মাঝারি ব্যবসায়ী সংগঠন জেএসসি-র মধ্যে অতিক্ষুদ্র, ক্ষুদ্র ও মাঝারি শিল্প ক্ষেত্রে সহযোগিতার লক্ষ্যে মউ স্বাক্ষরের বিষয়টি অনুমোদিত হয়েছে। রাশিয়ার রাষ্ট্রপতির আসন্ন ভারত সফরকালে এই মউ স্বাক্ষরিত হবে।
এই মউ স্বাক্ষরের ফলে দু’দেশের ক্ষুদ্র ও মাঝারি শিল্প সংস্থাগুলির মধ্যে সহযোগিতা আরও বৃদ্ধি পাবে। একই সঙ্গে, এই মউ চুক্তি এমন এক কাঠামো ও অনুকূল বাতাবরণ প্রদান করবে, যা দু’দেশের সংশ্লিষ্ট ক্ষেত্রের সংস্থাগুলি একে অপরের শক্তি, বাজার, প্রযুক্তি ও নীতি সম্বন্ধে অবগত হবে। দু’দেশের সংস্থাগুলির মধ্যে সহযোগিতা বৃদ্ধি পাবে, যার ফলে বাণিজ্যিক অংশীদারিত্ব গড়ে তোলা সম্ভব হবে। আশা করা হচ্ছে, এই চুক্তির ফলে ভারতীয় ক্ষুদ্র ও মাঝারি শিল্প সংস্থাগুলির জন্য সুযোগ-সুবিধার একাধিক দ্বার উন্মোচিত হবে। সেই সঙ্গে, নতুন নতুন বাজার খুঁজে বের করা, যৌথ উদ্যোগ গড়ে তোলা, সেরা প্রযুক্তি ও প্রথা আদান-প্রদান সম্ভব হবে।
CG/BD/SB…
(Visitor Counter : 98
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ওড়িশা পারাদ্বীপে প্রডাক্ট অ্যাল্পিকেশন অ্যান্ড ডেভেলপমেন্ট সেন্টারের উদ্বোধন করলেন
নয়াদিল্লী, ২৫ জুন, ২০২০
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান আজ ভিডিও কনফারেন্সের মাধ্যমে পারাদ্বীপে রাষ্ট্রায়ত্ত্ব ইন্ডিয়ান অয়েলের গড়ে তোলা একটি প্রোডাক্ট অ্যাপ্লিকেশন এবং ডেভেলপমেন্ট সেন্টারের উদ্বোধন করেন। এই উপলক্ষ্যে ওড়িশার মুখ্যমন্ত্রী শ্রী নবীন পট্টনায়ক উপস্থিত ছিলেন।
পারাদ্বীপে ইন্ডিয়ান অয়েলের তৈল শোধনাগার এবং পেট্রোরসায়ন কমপ্লেক্সের কাছেই ৪৩ কোটি টাকা ব্যায়ে এই কেন্দ্রটি গড়ে তোলা হয়েছে। এই কেন্দ্রটিতে চারটি পরীক্ষাগার রয়েছে যেখানে পলিমার পরীক্ষা-নিরীক্ষার ৫০টি আধুনিক সুযোগ-সুবিধার সরঞ্জাম কাজে লাগানো হবে। এই কেন্দ্রটিতে কাজ শুরু হলে পলিমার গ্রাহক এবং লগ্নিকারীদের বিশেষ সুবিধা হবে। প্রোডাক্ট অ্যাপ্লিকেশন অ্যান্ড ডেভেলপমেন্ট সেন্টারটি প্লাস্টিক ক্ষেত্রে নতুন শিল্পোদ্যোগ গড়ে তুলতে এক সহায়ক কেন্দ্র হিসেবে কাজ করবে। এই কেন্দ্রটি পলিমারজাত পণ্যের প্রয়োগ সংক্রান্ত এবং গবেষণাধর্মী কাজকর্মে সংশ্লিষ্ট সকল পক্ষকে সুবিধা প্রদান করবে। পারাদ্বীপ প্লাস্টিক পার্ক এবং বালাসোর তথা খুড়দাতে গড়ে ওঠা ক্লাস্টারগুলির কাজেও গুরুত্বপূর্ণ ভূমিকা পালন করবে।
এই উপলক্ষ্যে শ্রী প্রধান বলেন, পূর্বভারত ভিত্তিক জাতীয় স্তরে অগ্রগতির দিশা নির্ধারণে প্রধানমন্ত্রী শ্রী নরেন্দ্র মোদীর পূর্বোদয় মিশন গুরুত্বপূর্ণ চালিকাশক্তি হয়ে উঠবে। ওড়িশার উন্নয়ন সুনিশ্চিত করতে কেন্দ্র ও রাজ্যসরকার একযোগে কাজ করছে। শ্রী প্রধান আরও বলেন, পেট্রোরসায়ন, ইস্পাত, খনি ও কয়লা, অ্যালুমিনিয়াম, পর্যটন, বস্ত্র এবং কৃষিক্ষেত্রে অগ্রগতির এই রাজ্যে ব্যাপক সম্ভাবনা রয়েছে। কেন্দ্রীয় সরকার এই ক্ষেত্রগুলিতে শিল্পোদ্যোগের প্রসারে ওড়িশাকে সহায়তা করতে অঙ্গিকারবদ্ধ।
ইন্ডিয়ান অয়েলের প্রোডাক্ট অ্যাপ্লিকেশন অ্যান্ড ডেভেলপমেন্ট সেন্টারটির উদ্বোধনী অনুষ্ঠানে ওড়িশার মুখ্যমন্ত্রী ছাড়াও পেট্রোলিয়াম ও প্রাকৃতিক গ্যাস মন্ত্রকের সচিব, ইন্ডিয়ান অয়েলের চেয়ারম্যান এবং ওড়িশা সরকারের আধিকারিকরা উপস্থিত ছিলেন।
(CG/BD/NS
বিদ্যুৎমন্ত্রক
অসত্য বনাম প্রকৃত তথ্য
গত ৬ বছরে দেশব্যাপী বিদ্যুৎ সরবরাহে ব্যাপক উন্নতি সাধন হয়েছে
নতুন দিল্লি, ৮ নভেম্বর, ২০২১
২০০৭-০৮ অর্থবর্ষে দেশে বিদ্যুৎ ঘাটতির পরিমান ছিল -১৬.৬ শতাংশ । এমনকি ২০১১-১২ অর্থবর্ষে এই ঘাটতির পরিমান দাঁড়ায় -১০.৬ শতাংশ । কিন্তু, সরকারের বহুমুখী প্রয়াস এবং দৃঢ় হস্তক্ষেপের মাধ্যমে এই ঘাটতি প্রায় দূর করা গেছে । বিগত ৩ বছরে এই ঘাটতির পরিমান ক্রমশই কমেছে । ২০১৯-১৯ অর্থবর্ষে দেশে বিদ্যুৎ ঘাটতির পরিমান ছিল -.৮ শতাংশ । ২০১৯-২০ অর্থবর্ষে তা কমে দাঁড়ায় -.৭ শতাংশ । ২০২০-২১ অর্থবর্ষে এই ঘাটতির পরিমান আরও কমে -.৪ শতাংশে দাঁড়িয়েছে । চলতি বছরের অক্টোবর পর্যন্ত পাওয়া তথ্য অনুযায়ী এই ঘাটতির পরিমান -১.২ শতাংশ । এই বছরের শেষ নাগাদ এই ঘাটতি পূরণ করা সম্ভব হবে বলে মনে করা হচ্ছে ।
দেশে তীব্র বিদ্যুৎ ঘাটতির পরিস্থিতি থেকে আমূল পরিবর্তন এসেছে । পরিস্থিতির চাহিদা ব্যতীত এখন বিদ্যুৎ ঘাটতি হয় না । বর্তমান সরকার এই পরিস্থিতির উন্নতি সাধনে একাধিক গুরুত্বপূর্ণ পদক্ষেপ গ্রহণ করেছে ।
সরকার ২০১৫ সালের ২৫ জুলাই দীনদয়াল উপাধ্যায় গ্রাম জ্যোতি যোজনা চালু করেছে । মূলত গ্রামীণ ক্ষেত্রে বিদ্যুৎ পরিকাঠামোয় গতি আনতে এবং নিরবচ্ছিন্ন বিদ্যুৎ সরবরাহ অব্যাহত রাখতে ট্রান্সমিশন এবং সাব-ট্রান্সমিশন ব্যবস্থাপনা চালু করা হয়েছে । এমনকি ২০১৪ সালের ২০ নভেম্বর সুসংহত বিদ্যুৎ উন্নয়ন প্রকল্প চালু করা হয়েছে । নগরাঞ্চলে বিদ্যুৎ পরিকাঠামোয় ঘাটতি পূরণে এই প্রকল্প চালু করা হয় । পাশাপাশি ২০১৭ সালের ২৫-শে সেপ্টেম্বর প্রধানমন্ত্রী সহজ বিজলি হর ঘর যোজনা  প্রকল্প চালু করা হয়েছে । দেশের প্রতিটি বাড়িতে বিদ্যুৎ পৌঁছে দেওয়ার লক্ষ্যে এই উদ্যোগ নেওয়া হয়েছে । এখনও পর্যন্ত এই প্রকল্পের মাধ্যমে ২.৮ কোটি পরিবারকে বিদ্যুৎ সংযোগ সরবরাহ করা গেছে । গত ৭ বছরে দেশে ১ লক্ষ ৫৫ হাজার ৩৭৭ মেগাওয়াট বিদ্যুৎ উৎপাদন সম্ভব হয়েছে ।
CG/SS/RAB
(Visitor Counter : 131
রেলমন্ত্রক
ভারতীয় রেল রেকর্ড ২০ দিনে ডেডিকেটেড ফ্রেইড করিডরে ভালসাদ রোড ওভার ব্রিজের কাজ সাফল্যের সঙ্গে শেষ করেছে
নতুন দিল্লি, ২২ জুন, ২০২১
ভারতীয় রেলের রাষ্ট্রায়ত্ত সংস্থা ডেডিকেটেড ফ্রেইড করিডর কর্পোরেশন অফ ইন্ডিয়া লিমিটেড  রেকর্ড ২০ দিনের মধ্যে গুজরাতে পশ্চিমাঞ্চলীয় ডেডিকেটেড ফ্রেইড করিডরে ভালসাদ রোড ওভার ব্রিজের পুনর্নিমাণের কাজ শেষ করেছে। বিভিন্ন সরকারি সংস্থা ও অসামরিক প্রশাসনের সঙ্গে সহযোগিতায় নিরন্তর কাজ চালিয়ে মাত্র ২০ দিনের মধ্যেই ভালসাদ রোড ওভার ব্রিজের কাজ শেষ হয়েছে। উল্লেখ করা যেতে পারে ভালসাদ রোড ওভার ব্রিজটির সঙ্গে মুম্বাই-দিল্লি হাইওয়ের সরাসরি সংযোগ স্থাপিত হওয়ার ফলে যান চলাচলের জন্য অধিকাংশ সময়ই ব্যস্ত থাকে। তা সত্ত্বেও ২০ দিন যান চলাচল বন্ধ রেখে রোড ওভার ব্রিজটির কাজ শেষ করা হয়েছে। গত দোসরা জুন এই ওভার ব্রিজ নির্মাণের কাজ শুরু হয়। এই রোড ওভার ব্রিজ নির্মাণে আগে থেকেই সমস্ত পরিকল্পনা সময়সীমার মধ্যে কার্যকর করার যাবতীয় উদ্যোগ নেওয়া হয়েছিল। লকডাউন এবং যাতায়াতে নিষেধাজ্ঞা সত্ত্বেও প্রায় ১৫০ সদস্যের একটি নির্মাণকারী দল দিবারাত্রি লাগাতার অক্লান্ত পরিশ্রম করে সময়সীমার মধ্যে কাজ করতে সক্ষম হয়েছে।
উল্লেখ করা যেতে পারে পশ্চিমাঞ্চলীয় করিডর উত্তর প্রদেশের দাদরি থেকে মুম্বাইয়ের জওহরলাল নেহেরু বন্দর পর্যন্ত বিস্তৃত। উত্তরপ্রদেশ সহ হরিয়ানা, রাজস্থান, গুজরাত ও মহারাষ্ট্রের মধ্য দিয়ে এই করিডরটি মুম্বাইয়ের জওহরলাল নেহেরু বন্দরের সঙ্গে যোগাযোগ স্থাপন করেছে।
CG/BD/SKD/
(Visitor Counter : 156
প্রধানমন্ত্রীরদপ্তর
বেনারসে নির্মিয়মান ফ্লাইওভার ভেঙে জীবনহানির ঘটনায় প্রধানমন্ত্রীর শোক প্রকাশ
নয়াদিল্লি, ১৫ মে, ২০১৮
বেনারসে একটি নির্মিয়মান সেতু ভেঙে জীবনহানির ঘটনায় প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক বার্তায় তিনি আহতদের দ্রুত আরোগ্য কামনা করেছেন। আহতদের সবরকমের সাহায্য দেওয়ার ব্যাপারে প্রধানমন্ত্রী সংশ্লিষ্ট আধিকারিকদের প্রয়োজনীয় ব্যবস্থা গ্রহণের নির্দেশ দিয়েছেন। উত্তর প্রদেশের মুখ্যমন্ত্রী যোগী আদিত্যনাথের সঙ্গেও তাঁর কথাবার্তা হয়েছে পরিস্থিতি নিয়ে। উত্তর প্রদেশ সরকার পরিস্থিতির ওপর কড়া নজর রেখে চলেছে এবং ক্ষতিগ্রস্তদের সহায়তার জন্য বিভিন্ন উদ্যোগ নিচ্ছে বলেও প্রধানমন্ত্রী জানিয়েছেন।
CG/SSS/SB…
(Visitor Counter : 29
প্রধানমন্ত্রীরদপ্তর
চতুর্দশ ভারত – জাপান বার্ষিক শীর্ষ সম্মেলন 
নয়াদিল্লি, ১৭ মার্চ, ২০২২
প্রধানমন্ত্রী শ্রী নরেন্দ্র মোদীর আমন্ত্রণে জাপানের প্রধানমন্ত্রী মিঃ কিশিদা ফুমিও চতুর্দশ ভারত – জাপান বার্ষিক শীর্ষ সম্মেলনে যোগ দিতে দু’দিনের সরকারি সফরে ১৯শে মার্চ নতুন দিল্লি আসবেন। উভয় নেতার মধ্যে এটিই প্রথম শীর্ষ সম্মেলন। এর আগে ২০১৮ সালের অক্টোবর মাসে টোকিও-তে ভারত – জাপান বার্ষিক শীর্ষ সম্মেলন অনুষ্ঠিত হয়েছিল।
বিশেষ কৌশলগত ও আন্তর্জাতিক অংশীদারিত্বের ভাবনায় ভারত ও জাপানের মধ্যে বহুস্তরীয় সহযোগিতা রয়েছে। এই শীর্ষ সম্মেলন দু’পক্ষকেই বিভিন্ন ক্ষেত্রে দ্বিপাক্ষিক সহযোগিতার মূল্যায়ন করতে সাহায্য করবে এবং এই সহযোগিতা আরও দৃঢ় হবে। ভারত – প্রশান্ত মহাসাগরীয় অঞ্চলের ভৌগোলিক সীমানা পেরিয়ে শান্তি, স্থিতিশীলতা ও সমৃদ্ধির জন্য এই অংশীদারিত্ব আরও শক্তিশালী হয়ে উঠবে। শীর্ষ সম্মেলনে উভয় পক্ষ পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয় নিয়ে মতবিনিময় করবে।
CG/CB/SB
(
কেন্দ্রীয়মন্ত্রিসভা
ডাক ক্ষেত্রে ভারত-জাপান সহযোগিতা সমঝোতায় কেন্দ্রীয় মন্ত্রিসভার অনুমোদন
(নয়াদিল্লি, ৬ ডিসেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠকে ডাক ক্ষেত্রে ভারত-জাপান সহযোগিতা সংক্রান্ত সমঝোতাপত্রে কর্মপরবর্তী অনুমোদন জানানো হল। এই সমঝোতার ফলে দু’দেশের ডাক পরিষেবা ক্ষেত্রে উন্নতি ও সহযোগিতা বৃদ্ধি পাবে।
এই সহযোগিতামূলক সমঝোতাপত্র স্বাক্ষরের ফলে ডাক সংক্রান্ত নীতির ক্ষেত্রে দুটি দেশ নিজ নিজ অভিজ্ঞতা-ভিত্তিক তথ্য আদান-প্রদান করতে পারবে। দুই দেশের যৌথ সিদ্ধান্তের ভিত্তিতে বিশেষ বিশেষ ক্ষেত্রে সহযোগিতা এগিয়ে নিয়ে যেতে ডাক পরিষেবা সংক্রান্ত তথ্য আদান-প্রদান ব্যবস্থা স্থাপন করা হবে। এছাড়া, এই সমঝোতা স্বাক্ষরের ফলে সহযোগিতামূলক সম্পর্ক গড়ে তুলতে দু’দেশের মধ্যে আলাপ-আলোচনার পথ সুগম হবে।
স্বাস্থ্যওপরিবারকল্যাণমন্ত্রক
কোভিড-১৯ এর সর্বশেষ তথ্য
নতুনদিল্লি, ৩১ মার্চ, ২০২০
দেশ জুড়ে কোভিড-১৯ এর মোকাবিলায় সর্বোচ্চ পর্যায়ে নজরদারী চালানো হচ্ছে। প্রধানমন্ত্রী শ্রী নরেন্দ্র মোদী সংশ্লিষ্ট মন্ত্রক, দপ্তর এবং রাজ্য ও কেন্দ্র শাসিত অঞ্চলের পদস্থ আধিকারিরদের সঙ্গে নিয়মিত পরিস্থিতি পর্যালোচনা করছেন।
প্রধানমন্ত্রী সামাজিক সচতনতা বাড়াতে, দূরত্ব বজায় রেখে চলার বার্তা প্রচারে, দরিদ্রদের নিত্যপ্রয়োজনীয় চাহিদা মেটাতে সামাজিক সংগঠনগুলির সক্রিয় ভূমিকার প্রশংসা করেন। তিনি ভারতীয় দূতাবাসগুলির প্রধানদের সঙ্গে ভিডিও কনফারেন্সের মাধ্যমে বৈঠক করেন।
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন, মন্ত্রীগোষ্ঠীর সঙ্গে গতকাল দশম বৈঠক করেছেন। অসামরিক বিমান চলাচল মন্ত্রী শ্রী হরদীপ সিং পুরি, বিদেশমন্ত্রী ডঃ এস জয় শঙ্কর, স্বরাষ্ট্র প্রতিমন্ত্রী শ্রী নিত্যানন্দ রাই, জাহাজ চলাচল, রসায়ন ও সার দপ্তরের প্রতিমন্ত্রী শ্রী মনসুখ মান্ডভিয়া, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে এই বৈঠকে উপস্থিত ছিলেন। বৈঠকে প্রতিরোধমূলক নিয়ন্ত্রণ ব্যবস্থা, পরিযায়ী শ্রমিক, নতুন নতুন সংক্রমণের জায়গা, ব্যক্তিগত সুরক্ষা সামগ্রী যেমন পিপিই, মাস্ক, চিকিৎসার জন্য ভেন্টিলেশন সহ নানা বিষয় নিয়ে আলোচনা হয়েছে।
বিজ্ঞান ও প্রযুক্তির বিশেষ ক্ষমতাপ্রাপ্ত একটি কমিটি ১৯ মার্চ গঠিত হয়। নীতি আয়োগের সদস্য অধ্যাপক বিনোদ পাল এবং ভারত সরকারের বিজ্ঞান বিষয়ক মুখ্য পরামর্শদাতা অধ্যাপক কে বিজয় রাঘবন এই কমিটির নেতৃত্ব দিচ্ছেন। সার্স-সিওভি-২ ভাইরাস এবং কোভিড-১৯ এর বিষয়ে গবেষণারত বিজ্ঞান নিয়ে কাজ করা নানা সংগঠন, বৈজ্ঞানিক, শিল্প সংস্থা, ও নিয়ন্ত্রক সংস্থাগুলির মধ্যে এই কমিটি সমন্বয় বজায় রেখে চলছে।
.
স্বাস্থ্য ও পরিবার কল্যাণ মন্ত্রক পিপিই, মাস্ক, ভেন্টিলেটরের চাহিদা ও সেগুলি সরবরাহের বিষয়ে বস্ত্র মন্ত্রক, ওষুধ নির্মাণ সংস্থা ও রাজ্যগুলির সঙ্গে সমন্বয় রেখে চলেছে। মন্ত্রক, এএনএম, আশা কর্মী, অঙ্গনওয়াড়ি কর্মী, আয়ুশ চিকিৎসক সহ অন্যান্য চিকিৎসক, নার্স, ল্যাব আসিস্ট্যান্টদের প্রশিক্ষণের জন্য ওয়েবসাইটে তথ্য দিচ্ছে। ৩০ মার্চ এই ওয়েবসাইট থেকে ১৫হাজার নার্সকে অনলাইনে প্রশিক্ষণ দেওয়া হয়েছে।
গতকাল শেষ পাওয়া খবরে দেশে মোট ১২৫১ জন কোভিড-১৯ ভাইরাসে আক্রান্ত হয়েছেন। ৩২ জন মারা গেছেন।
(CG/CB
প্রধানমন্ত্রীরদপ্তর
হিন্দি দিবস উপলক্ষ্যে সকলকে প্রধানমন্ত্রীর শুভেচ্ছা
নতুনদিল্লি, ১৪ই সেপ্টেম্বর, ২০২১
প্রধানমন্ত্রী শ্রী নরেন্দ্র মোদী হিন্দি দিবস উপলক্ষ্যে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ আপনাদের সকলকে হিন্দি দিবস উপলক্ষ্যে অনেক অনেক শুভেচ্ছা। হিন্দিকে একটি সক্ষম ও শক্তিশালী ভাষা হিসেবে প্রতিষ্ঠিত করতে বিভিন্ন ক্ষেত্রের মানুষ উল্লেখযোগ্য ভূমিকা পালন করছেন। আপনাদের সকলের উদ্যোগেই আন্তর্জাতিক স্তরে হিন্দির অবস্থান ক্রমশ শক্তিশালী হচ্ছে।“
CG/CB/
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৯ আগস্ট, ২০২১
এখনও পর্যন্ত দেশব্যাপী টিকাকরণ অভিযানের আওতায় ৫৬.৬৪ কোটি টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৩৬,৪০১
সুস্পষ্টভাবে করোনায় আক্রান্তের সংখ্যা দেশে মোট আক্রান্তের ১.১৩ শতাংশ; ২০২০-র মার্চ থেকে যা সর্বনিম্ন
দেশে সুস্পষ্টভাবে করোনায় আক্রান্তের সংখ্যা ৩,৬৪,১২৯; ১৪৯ দিনে যা সর্বনিম্ন
দেশে সুস্থতার হারে বেড়ে ৯৭.৫৩ শতাংশ; গত বছরের মার্চ থেকে যা সর্বাধিক
দেশে গত ২৪ ঘন্টায় সুস্থতার সংখ্যা ৩৯,১৫৭, মোট সুস্থতার সংখ্যা বেড়ে ৩,১৫,২৫,০৮০
সাপ্তাহিক ভিত্তিতে আক্রান্তের হার ১.৯৫ শতাংশ, যা গত ৫৫ দিন ৩ শতাংশের নিচে
দৈনিক ভিত্তিতে আক্রান্তের হার ১.৯৪ শতাংশ, যা গত ২৪ দিন ৩ শতাংশের নিচে
এখনও পর্যন্ত মোট নমুনা পরীক্ষার সংখ্যা ৫০.০৩ কোটি
CG/BD/DM
(
বিদ্যুৎমন্ত্রক
আইআরইডিএ এবং এনএইচপিসি ৩০০র বেশি কর্মীকে টিকা দিয়েছে
নয়াদিল্লী, ৯ মে, ২০২১
কেন্দ্রীয় বিদ্যুৎ মন্ত্রকের অধীনস্থ ইন্ডিয়ান রিনিউএবল এনার্জি ডেভেলপমেন্ট এজেন্সি লিমিটেড  এবং এনএইচপিসি লিমিটেড আইআরইডিএ-র নতুনদিল্লির কর্পোরেট শাখায় ১৮-৪৪ বছর বয়সী কর্মীদের ৭ ও ৮ই মে টিকাকরণ শিবিরের আয়োজন করেছিল। বিদ্যুৎ ও নতুন এবং পুনর্নবীকরণযোগ্য জ্বালানী মন্ত্রকের স্বাধীন দায়িত্বপ্রাপ্ত মন্ত্রী শ্রী আর কে সিং-এর নির্দেশে এই উদ্যোগ নেওয়া হয়। আইআরইডিএ, এনএইচপিসি, বিদ্যুৎ মন্ত্রক, নতুন ও পুনর্নবীকরণযোগ্য জ্বালানী মন্ত্রক, স্বরাষ্ট্র মন্ত্রক, পিএফসি, আরইসি, ভেল, বিবিএমবি, এমএমটিসি, ইফকো, পিটিসি, এনএসপিসিএল এবং সিইএ-র মোট ৩১৭ জন কর্মী টিকা পেয়েছেন। টিকাকরণ শিবিরে সমস্ত কোভিড বিধি মেনে চলা হয়েছে। কোভিড-১৯এর প্রথম ও দ্বিতীয় ঢেউয়ের মোকাবিলা করতে আইআরইডিএ বিভিন্ন উদ্যোগ নিয়েছে। সংস্থার যেসমস্ত কর্মচারী এবং তাদের পরিবারের সদস্য কোভিড সংক্রমিত হয়েছেন তাদের জন্য বিশেষ সহযোগিতা করা হয়েছে। এর জন্য একটি কোভিড কেয়ার রেসপন্স টিম গড়ে তোলা হয়েছে। এই দলের সদস্যরা কোভিড সংক্রমিত অবস্থায় ৭৭ জন কর্মী, ২৭জন কর্মীর পরিবার এবং অন্যান্য ১৭ জনকে নিয়মিত পরামর্শ দিয়ে এসেছে ও খাদ্য, ওষুধ, অক্সিজেন কনসেনট্রেটর, হাসপাতাল- যার যা প্রয়োজন সেই অনুযায়ী সাহায্য করেছে। দেশে ২৪ ঘন্টা নিরবচ্ছিন্ন বিদ্যুৎ সরবরাহ নিশ্চিত করতে এই টিকাকরণ অত্যন্ত জরুরি।
SC/CB /NS
(Visitor Counter : 161
মহাকাশদপ্তর
মহাকাশ প্রযুক্তির জন্য প্রধানমন্ত্রীর পরিকল্পনা সংশ্লিষ্ট ক্ষেত্রে বিপুল কর্মসংস্থানের সুযোগ গড়ে তুলবে : ডঃ জীতেন্দ্র সিং
নয়াদিল্লী, ৪ ফেব্রুয়ারি, ২০২১
উত্তর পূর্বাঞ্চলের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং বলেছেন, মহাকাশ প্রযুক্তির জন্য প্রধানমন্ত্রীর পরিকল্পনা মহাকাশ ক্ষেত্রে ভারতের সম্ভাবনাকে উন্মুক্ত করবে। এর মধ্য দিয়ে দক্ষতা, ক্ষমতা ও সৃজনশীলতার সুযোগ তৈরি হবে। দেশ আত্মনির্ভর ও প্রযুক্তির দিক থেকে উন্নত হয়ে উঠবে। রাজ্যসভায় এক প্রশ্নের লিখিত জবাবে মন্ত্রী জানিয়েছেন মহাকাশ ক্ষেত্রে বিপুল কর্মসংস্থানের সুযোগ এই পরিকল্পনার মাধ্যমে তৈরি হবে। আন্তর্জাতিক স্তরে মহাকাশ প্রযুক্তির চালিকাশক্তি হিসেবে ভারত অনুঘটকের ভূমিকা পালন করবে। যার ফলে মহাকাশ সম্পদের ব্যবহারের মধ্য দিয়ে আর্থ-সামাজিক উন্নয়ন হবে। একইসঙ্গে বেসরকারী ক্ষেত্রও এই প্রক্রিয়ায় যুক্ত হবে।
এই পরিকল্পনার ফলে মহাকাশ ক্ষেত্র সরবরাহ নির্ভর হওয়ার পরিবর্তে চাহিদা নির্ভর হয়ে উঠবে এবং জাতীয় সম্পদের সর্বোচ্চ ব্যবহার হবে। দক্ষতা ও সৃজনশীলতার মধ্যে দিয়ে গবেষণা ও উন্নয়ন, অত্যাধুনিক প্রযুক্তি, মহাকাশ ক্ষেত্রে নতুন সুযোগ, মহাকাশে মানব যাত্রার সম্ভাবনা তৈরি হবে। যারফলে ভবিষ্যৎ প্রজন্ম নতুন নতুন সম্ভাবনার সুযোগ পাবে।
দ্রুত ব্যয় সাশ্রয়ী ও দক্ষভাবে জন পরিষেবা দিতে প্রযুক্তির আরো উন্নয়নের ফলে সাধারণ মানুষ এই পরিকল্পনা থেকে উপকৃত হবেন।
সড়কপরিবহণওমহাসড়কমন্ত্রক
জাতীয় মহাসড়ক বরাবর মদের দোকান সরিয়ে ফেলা প্রসঙ্গে
নয়াদিল্লি, ২৬ জুলাই, ২০২১
মাননীয় সুপ্রিম কোর্ট ২০১৬’র এক সিভিল অ্যাপিল নম্বর ১২১৬৪-১২১৬৬  অনুযায়ী, সে বছরের ১৫ ডিসেম্বর এবং পরের বছর অর্থাৎ ২০১৭’র ৩০ নভেম্বর জারি করা নির্দেশে জাতীয় ও রাজ্য মহাসড়কগুলি বরাবর মদ বিক্রির জন্য লাইসেন্স দেওয়া বন্ধ করতে নীতি-নির্দেশিকা জারি করে। মহামান্য আদালতের নির্দেশে আরও বলা হয়, জাতীয় বা রাজ্য মহাসড়কের প্রান্ত থেকে অন্তত ৫০০ মিটার দূরত্বে অথবা মহাসড়কের সার্ভিস লেন বরাবর ৫০০ মিটার দূরত্বে মদ বিক্রির অনুমতি দেওয়া যাবে না। স্থানীয় স্বশাসিত কর্তৃপক্ষের এক্তিয়ারে থাকা এলাকায় যেখানে ২০ হাজার বা তার কম মানুষের বসবাস রয়েছে, সেই সমস্ত জায়গায় মহাসড়কের প্রান্ত থেকে ৫০০ মিটার দূরত্বের পরিমাণ আরও কমিয়ে ২২০ মিটার করা হয়েছে।
মহামান্য সুপ্রিম কোর্টের এই নির্দেশ অনুযায়ী, মন্ত্রক সমস্ত রাজ্য/কেন্দ্রশাসিত অঞ্চলকে নির্দিষ্ট সময়ের ব্যবধানে মহাসড়ক বরাবর মদ বিক্রি বন্ধে প্রয়োজনীয় ব্যবস্থা নিতে অনুরোধ জানিয়েছে। এছাড়াও, ১৯৮৮’র মোটরগাড়ি আইনের ১৮৫ নম্বর ধারানুযায়ী, মদ্যপ অবস্থায় গাড়ি চালানোর অভিযোগে দোষীদের কারাদন্ড বা জরিমানা অথবা উভয় ব্যবস্থা গ্রহণের সংস্থান রয়েছে। মন্ত্রক আইনি বিধি ব্যবস্থা কার্যকর করার পাশাপাশি, মদ্যপ অবস্থায় গাড়ি চালানোর বিপদ ও ঝুঁকি সম্পর্কে সচেতন করতে মুদ্রণ তথা বৈদ্যুতিন মাধ্যমে সচেতনতামূলক অভিযান গ্রহণ করেছে।
জাতীয় মহাসড়কের উন্নয়ন সম্পর্কিত যাবতীয় বিষয়ে মন্ত্রকের অধিকার থাকলেও জাতীয় মহাসড়কের সীমানার বাইরে যে কোনও ধরনের ব্যবসা বন্ধ করার বা অনুমতি দেওয়ার কোনও অধিকার নেই। এমনকি, জাতীয় মহাসরক বরাবর মদের দোকান সরিয়ে ফেলা সম্পর্কিত কোনও তথ্য বা পরিসংখ্যান মন্ত্রক রাখে না। আসলে এটি রাজ্য এক্তিয়ারভুক্ত বিষয়।
রাজ্যসভায় আজ লিখিত জবাবে এই তথ্য দেন সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি।
CG/BD/SB
(Visitor Counter : 119
প্রধানমন্ত্রীরদপ্তর
প্রখ্যাত টেনিস খেলোয়াড় নরেশ কুমারের প্রয়াণে প্রধানমন্ত্রীর শোক প্রকাশ
নয়াদিল্লি, ১৪ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী প্রখ্যাত টেনিস খেলোয়াড় নরেশ কুমারের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন, “ভারতীয় ক্রীড়া জগতে উল্লেখযোগ্য অবদানের জন্য নরেশ কুমার চিরকাল স্মরণে থাকবেন। টেনিস খেলাকে জনপ্রিয় করে তুলতে তিনি গুরুত্বপূর্ণ ভূমিকা পালন করেন। বিশিষ্ট খেলোয়াড়ের পাশাপাশি তিনি একজন দুর্দান্ত প্রশিক্ষকও ছিলেন। তাঁর প্রয়াণে আমি মর্মাহত। তাঁর পরিবার-পরিজন ও বন্ধুবান্ধবদের জানাই সমবেদনা। ওঁ শান্তি”।
(PG/PM/SB